To mænd på henholdsvis 26 og 42 år bliver ikke en del af festlighederne på Buddy Holly i Skagen i nær fremtid. Begge har nemlig fået karantæne, efter de natten til lørdag blev snuppet med kokain på sig. Det skriver Kanal Frederikshavn . Det var operative efterforskere fra Nordjyllands Politi, der ved 2-tiden afslørede den 26-årige mand fra Skagen og den 42-årige fra Jammerbugt Kommune. Får besked i Eboks Ifølge mediet blev begge taget med en mindre mængde kokain. Forbuddet gælder i to år, og desuden kan de se frem til at modtage en bøde i Eboks. Udover narkotika-fangsten fik politiet også anholdt en spritbilist natten til lørdag. Den 19-årige mand blev stoppet i Ålbæk.
Festen sluttede brat for to herrer, som var til festivitas på toppen af Danmark.